CELEX: C2006/261/04
Language: el
Date: 2006-10-28 00:00:00
Title: Υπόθεση C-470/04: Απόφαση του Δικαστηρίου (δεύτερο τμήμα) της 7ης Σεπτεμβρίου 2006 (αίτηση του Gerechtshof te Arnhem –Κάτω Χώρες– για την έκδοση προδικαστικής αποφάσεως) — N κατά Inspecteur van de Belastingdienst Oost/kantoor Almelo (Ελεύθερη κυκλοφορία των προσώπων — Άρθρο 18 ΕΚ — Ελευθερία εγκαταστάσεως — Άρθρο 43 ΕΚ — Άμεση φορολογία — Φορολόγηση πλασματικών υπεραξιών σημαντικών μερίδων εταιρικού κεφαλαίου σε περίπτωση μεταφοράς φορολογικής κατοικίας σε άλλο κράτος μέλος)

28.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/2
            
         Απόφαση του Δικαστηρίου (δεύτερο τμήμα) της 7ης Σεπτεμβρίου 2006 (αίτηση του Gerechtshof te Arnhem –Κάτω Χώρες– για την έκδοση προδικαστικής αποφάσεως) — N κατά Inspecteur van de Belastingdienst Oost/kantoor Almelo
   (Υπόθεση C-470/04) (1)
   
   (Ελεύθερη κυκλοφορία των προσώπων - Άρθρο 18 ΕΚ - Ελευθερία εγκαταστάσεως - Άρθρο 43 ΕΚ - Άμεση φορολογία - Φορολόγηση πλασματικών υπεραξιών σημαντικών μερίδων εταιρικού κεφαλαίου σε περίπτωση μεταφοράς φορολογικής κατοικίας σε άλλο κράτος μέλος)
   (2006/C 261/04)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te Arnhem
   Διάδικοι στην υπόθεση της κύριας δίκης
   Ν
   κατά
   Inspecteur van de Belastingdienst Oost/kantoor Almelo
   Αντικείμενο της υποθέσεως
   Αίτηση για την έκδοση προδικαστικής αποφάσεως — Gerechtshof te Arnhem — Ερμηνεία των άρθρων 18 και 43 ΕΚ — Ελεύθερη κυκλοφορία των προσώπων — Ελευθερία εγκαταστάσεως — Φορολογική επιβάρυνση που προκύπτει από τη μεταφορά της κατοικίας σε άλλο κράτος μέλος — Άσκηση οικονομικής δραστηριότητας σ' αυτό το κράτος — Φόρος εισοδήματος στηριζόμενος σε πλασματικό κέρδος που προέρχεται από την πώληση σημαντικής μερίδας εταιρικού κεφαλαίου, αποτελούμενης από μετοχές — Σύσταση εγγυήσεως για τη χορήγηση αναβολής πληρωμής — Άρθρα 18 ΕΚ και 43 ΕΚ
   Διατακτικό της αποφάσεως
   
               1)
            
            
               Μπορεί να επικαλεσθεί το άρθρο 43 ΕΚ κοινοτικός υπήκοος, όπως ο προσφεύγων της κύριας δίκης, ο οποίος κατοικεί, κατόπιν μεταφοράς της κατοικίας του, σε ένα κράτος μέλος και κατέχει το σύνολο των εταιρικών μεριδίων εταιριών που είναι εγκατεστημένες σε άλλο κράτος μέλος.
            
         
               2)
            
            
               Το άρθρο 43 ΕΚ πρέπει να ερμηνευθεί υπό την έννοια ότι απαγορεύει σ' ένα κράτος μέλος να θεσπίσει καθεστώς φορολογήσεως των υπεραξιών σε περίπτωση μεταφοράς της κατοικίας ενός φορολογουμένου εκτός αυτού του κράτους μέλους, όπως το επίμαχο στην κύρια δίκη καθεστώς, το οποίο εξαρτά τη χορήγηση αναβολής πληρωμής του φόρου αυτού από τη σύσταση ασφάλειας και δεν λαμβάνει πλήρως υπόψη τις υποτιμήσεις της αξίας που ενδέχεται να προκύψουν μετά τη μεταφορά της κατοικίας του ενδιαφερομένου και δεν είχαν ληφθεί υπόψη από το κράτος μέλος υποδοχής.
            
         
               3)
            
            
               Ενδεχόμενο εμπόδιο που ανακύπτει από σύσταση ασφαλείας που ζητείται κατά παράβαση του κοινοτικού δικαίου δεν μπορεί να αρθεί αναδρομικά απλώς με την ελευθέρωση της ασφάλειας αυτής. Ο τύπος της πράξεως βάσει της οποίας ελευθερώθηκε η ασφάλεια δεν έχει καμία επίπτωση επί της εκτιμήσεως αυτής. Εφόσον το κράτος μέλος προβλέπει την καταβολή τόκων υπερημερίας κατά την απόδοση ασφάλειας που ζητήθηκε, κατά παράβαση του εσωτερικού δικαίου, οι τόκοι αυτοί οφείλονται ομοίως και σε περίπτωση παραβιάσεως του κοινοτικού δικαίου. Εξάλλου, απόκειται στο αιτούν δικαστήριο να εκτιμήσει, σύμφωνα με τις παρασχεθείσες από το Δικαστήριο κατευθυντήριες γραμμές και τηρώντας τις αρχές της ισοδυναμίας και της αποτελεσματικότητας, αν υφίσταται ευθύνη του οικείου κράτους μέλους εξαιτίας της ζημίας που προκλήθηκε από την υποχρέωση συστάσεως τέτοιας ασφάλειας.
            
         
      (1)  ΕΕ C 31 της 5. 2. 2005.